শেখ মুজিবুর রহমান বিশ্ববিদ্যালয়
শেখ মুজিবুর রহমান হলেন বাংলাদেশের প্রথম রাষ্ট্রপতি এবং বাঙালি জাতির জনক। তার নামে বাংলাদেশের একাধিক বিশ্ববিদ্যালয় নামকরণ করা হয়েছে। শেখ মুজিবুর রহমানের নামে নামকরণকৃত বিশ্ববিদ্যালয়গুলো হলো: বঙ্গবন্ধু শেখ মুজিব মেডিকেল বিশ্ববিদ্যালয়, (পূর্বনাম: পিজি হাসপাতাল): ১৯৯৮ সালে প্রতিষ্ঠিত বাংলাদেশের প্রথম চিকিৎসা বিশ্ববিদ্যালয়। বঙ্গবন্ধু শেখ মুজিবুর রহমান কৃষি বিশ্ববিদ্যালয়, গাজীপুরে অবস্থিত প্রতিষ্ঠানটি পূর্বে ইন্সটিটিউট ও কলেজ হিসেবে পরিচালিত হতো। ১৯৯৮ সালে বিশ্ববিদ্যালয়ে রুপান্তর করা হয়। বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, গোপালগঞ্জ জেলায় অবস্থিত একটি সরকারি বিজ্ঞান ও প্রযুক্তি বিশ্ববিদ্যালয়। বঙ্গবন্ধু শেখ মুজিবুর রহমান মেরিটাইম বিশ্ববিদ্যালয়, ২০১৩-এ স্থাপিত বাংলাদেশের প্রথম, দক্ষিণ এশিয়ার দ্বিতীয় এবং বিশ্বের ১২তম মেরিটাইম বিশ্ববিদ্যালয়। বঙ্গবন্ধু শেখ মুজিবুর রহমান ডিজিটাল ইউনিভার্সিটি, বাংলাদেশ, ২০১৮-এ প্রতিষ্ঠিত গাজীপুরে অবস্থিত একটি বিশেষায়িত পাবলিক বিশ্ববিদ্যালয়। বঙ্গবন্ধু শেখ মুজিবুর রহমান এভিয়েশন অ্যান্ড অ্যারোস্পেস বিশ্ববিদ্যালয়, ২০১৯-এ স্থাপিত বাংলাদেশের প্রথম অ্যাভিয়েশন ও অ্যারোস্পেস বিশ্ববিদ্যালয়। বঙ্গবন্ধু শেখ মুজিবুর রহমান বিশ্ববিদ্যালয়, কিশোরগঞ্জ, সদর উপজেলার বৌলাই ইউনিয়নে অবস্থিত। ২০২০ সালের ৯ সেপ্টেম্বর বিশ্ববিদ্যালয় বিল পাশ হয়। জাতির জনক বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, ২০২০ সালে নারায়ণগঞ্জে বিশ্ববিদ্যালয় স্থাপনের অনুমোদন দেয়া হয়। বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, পিরোজপুর, পিরোজপুরে নির্মিতব্য একটি পাবলিক বিশ্ববিদ্যালয়। বঙ্গবন্ধু শেখ মুজিবুর রহমান বিশ্ববিদ্যালয়, নওগাঁ নওগাঁয় নির্মিতব্য একটি পাবলিক বিশ্ববিদ্যালয়।